description: Фотографска изложба разказва за пътешествията на двама българи из националните паркове на Америка

title: 125 погледа към Дивия Запад

maintext:
Илюстрация Езерото Пауъл, Глен Каньон
Увеличаване Езерото Пауъл, Глен Каньон
Автор: Стефан Хаджианастасов Смаляванеа>
Илюстрация Дюните на Империята, Калифорния
Увеличаване Дюните на Империята, Калифорния
Автор: Боряна Кунева Смаляванеа>
Илюстрация Планината Сиера Невада, Национален парк "Секвоя", Калифорния
Увеличаване Планината Сиера Невада, Национален парк "Секвоя", Калифорния
Автор: Стефан Хаджианастасов Смаляванеа>
"Това, което за другите хора сигнализира "Опасно!", за мен сигнализира "Интересно!". Любопитна съм и забравям да мисля за рисковете", казва Боряна Кунева Лавина, известна сред приятелите си като Бони. Тя живее в Лос Анджелис от 2000 г. и е легализирала своя прякор от шеметните си студентски там години като второ фамилно име. Сега пристига в София заради фотоизложба, посветена на националните паркове на Америка, която може да се види до края на октомври в националния музей "Земята и хората".Бони е единият от авторите на снимките. Другият е Стефан Хаджианастасов, или само Стефан Х. (име, което по-лесно се помни от американците) – също български имигрант в САЩ, който от близо 15 години е преминал "на по-ниска предавка" (според определението на дауншифтинга) и прекарва времето си в пътешествия по света с велосипед и палатка, търсейки не рядко и спортното предизвикателство. За годините, които са прекарали в Щатите, двамата са обходили – най-напред поотделно, а напоследък и заедно, всички заслужаващи интерес места из Дивия Запад, възхитителни със своята първична, величествена красота.Бони Лавина е нещо като пиар на двучленния екип, който споделя със софийската публика 125 изумителни пейзажа и 55 кратки текста за най-въздействащите с релефа и геологията си територии в Юта, Колорадо, Аризона, Невада и другаде. Поводът е 100-годишнината от учредяването на Управлението на националните паркове на Америка. А причината е страстта на двамата автори към природата. Заради нея те са готови да се лишават по десет и доста повече дни от душ и прясна храна, за да наблюдават изгрева от Халф Дом в Йосемити примерно. Тъкмо за тази страст и за милостта, която изпитват към Земята, е нашият разговор сега.Тръгнала по планините още 4-годишна заедно с родителите си, на 14 тя ги ужасява, като започва да ги обикаля без придружител. На 17 броди из зимна Рила и Пирин съвсем сама.Бони завършва българска филология, после следва и психология. "Обичам да се занимавам с много неща и не мога да се определя точно в едно, разказва тя. Баща ми е химик, занимаваше се с анализ на камъните, майка ми доскоро беше професор в Консерваторията и винаги съм се раздвоявала между науката и изкуството. Свирила съм на пиано, после на цигулка, виолончело..."В един момент усеща, че всъщност голямата й мечта е музиката. Започва да пее, втурва се в поп рок изпълнения. Някак се урежда с покана да запише в Щатите песен, композирана от сестра й – Пенка Кунева, която в момента е известен и ценен оркестратор и композитор на филмова музика в Ел Ей. Така Бони се озовава отвъд Атлантика. "Аз съм родена втора, а вторите деца - имам и още една сестра - са обикновено революционери, пирати, разбойници. Пасвам си на ролята", убедена е тя.Макар и почти неукротима, тя все пак трябва да изкарва прехраната си. И тъй като познава музикалната теория добре, започва да работи като оркестратор по проектите на сестра си. Също така преподава по малко – литература, културология, като гост лектор в колеж или гимназия. Общо взето, става човек на свободна практика с дълги периоди на незаетост. Това й позволява да напуска града и да обикаля, най-вече на запад от Денвър. Привличат я неустоимо тези сурови планини, каньони, камъни, пустини... След края на всеки проект Бони скача в колата и поема към червените скали на Колорадското плато."Те са скулптирани от води в течение на милиони години. Влюбена съм в тях! А Кенион лендс – това е най-неповторимото място, което мога да си представя – огромна площ, набраздена от каньони и пропасти, която не може да бъде премината", разказва Бони.Тя шофира по 12 и повече часа, за да стигне до любимите си земи. Миналата година е прекарала из тях общо 179 дни. В началото обикаля най-често сама. Казва, че никой не може да издържи на темпото и ентусиазма й. Понякога взима и децата си. Тя има пораснал вече син, роден със синдрома на Даун, който има лошия навик да бяга и да се крие от нея. Четиригодишната й дъщеря е със заболяване на мускулите и не може да ходи добре. Бони я мята на гръб - в момента тя тежи вече 20 килограма, хваща сина си за ръка и се отправя в пустошта. Близките й смятат, че прокоба тежи над семейството. Не и тя. "Аз го възприемам като изпитание, което трябва да ме научи на нещо. То ме е направило много по-толерантна и с повече разбиране за хората с проблеми и заболявания. В един момент просто виждаш, че у всички има искра от Вселената. Гледам на другите като на носители на тази светлина." Момиченцето й се ражда през октомври, а през ноември вече е на път с майка си. Преди да навърши една година, вече е обиколило десетина национални парка.Има три основни статуса на защитена земя в Америка. Единият се отнася до националните паркове, другият – до щатските, третият е за всички останали публични земи. Много от тях са т. нар. bad lands – неплодородни, но с интересни геологични структури, с красиви оголени пластове в различни цветове, със странни, причудливи форми, които напомнят Марс и Луната. Там често се снимат научнофантастични филми.Достъпът в националните паркове се контролира много строго. Входният билет струва около 20 долара и важи седем дни, карта за цялата година е 80 долара. В защитените земи може да се влезе с автомобил донякъде и в повечето от тях може да се спи на палатка, за което непременно трябва да се вземе разрешение в посетителския център. Не е позволено обаче да се пали огън, да се стреля по животни, да се отстраняват и изнасят камъни, растения или археологически обекти. Може само да отидеш, да гледаш и да снимаш, без да оставяш следи. Има много сериозни глоби, но и разбирането, че законите трябва да се спазват. За т.нар. диво къмпингуване правилото е да си на 1-2 мили от шосе, да си на черен път и на него да намериш отбивка, която вече е "дистърбд", т.е. някой вече да е направил кръг и да е разровил земята. Там колата се спира, палатката се поставя малко встрани. Много е важно да си снабден с лопатка – с нея се копае дупка, която се ползва за тоалетна.Обикновено Стефан прекарва по един-два месеца далеч от цивилизацията. Той се придвижва донякъде с колело и след това дълго обикаля пеша по скали и в каньони. Със своя спортен "Форд Ескейп" с висока проходимост партньорката му в скитането се присъединява към него за по десетина дни. "Един път ми беше изпратил SMS: "Броя си последните бадемчета. Кога идваш?" – разказва тя. Отговорих му: "След 24 часа, преброй пак бадемите."Дивото къмпиране в САЩ, оказва се, не е скъпо. Бензинът за 700-те мили от Лос Анджелис до Юта струва 45-50 долара, които двамата си поделят. Храната им се състои предимно от консерви за по 2 долара. В Лос Анджелис Бони обича да пазарува и от магазинчета на арменци, където има българско сирене, лютеница, луканка и пастърма. Когато тръгнат на поход, първите дни ядат домати със сирене, после зеленчуците свършват, остават сухите храни. Ядат лиофилизирани пържени яйца. Първият ден им се услаждат много, накрая не могат да ги гледат. Сутрин започват деня си с кафе.В Щатите, където са най-интересните "лоши земи", климатът е брутален - или е ужасно студено и ветровито, или непоносимо горещо и сухо. Често не се намира вода. През април може да е 40 градуса, а през юни – да вали сняг.Миналата година през март в една вулканична планина в Аризона нощта се случва ужасно студена и водата вътре в палатката замръзва. Бони се опитва да свири на китара, но пръстите й се вкочаняват. Мястото е много красиво, скачат в колата и се придвижват до една по-висока точка, откъдето да снимат изгрева."Има един момент на състезание помежду ни, аз не искам да си го призная, но се опитвам да хващам такива специални моменти. А Стефан е наистина много добър фотограф", казва тя. Освен че прави добри снимки, Стефан пише и хубави текстове, които понякога публикува онлайн. Той много обича да скита из Югозапада в търсене на индиански петроглифи и пиктографи. Разказва, че описанията как да се стигне до тези древни рисунки често са доста неясни и това прави търсенето им забавно като игра на Индиана Джоунс. Рейнджърите в парка отказват да дават насоки, казват: "Имате право да ги търсите, но ние нямаме право да кажем къде са". Увреждането им е престъпление и се наказва с глоба, затвор или и двете. Когато обаче пътешественикът ги открие, самият досег с хилядолетното изкуство под открито небе се превръща за него в извисяващо преживяване.Веднъж в Бедлендс, вече по тъмно, Стефан разпъва палатката си на голяма поляна. Наоколо има още няколко. "Бях сам, уморен и лесно си повярвах, че имам халюцинации, когато три от палатките се раздвижиха. Вгледах се пак... Бизони. Огромни бизони се шляеха кротко из къмпинга.", разказва той. На следващия ден вижда цяло стадо от около 400 грамадни животни.Всяка година из националните паркове има хора, стъпкани от бизони, както и загинали. Безопасната дистанция е поне 50 метра. Лоша идея е да си правите селфи с бизон, предупреждава Стефан.Друга опасност са мечките. Макар и статистически тя да е относително много малка: от тях загиват средно по един-двама души годишно в цяла Северна Америка, включително и Канада. Затова си има правила за безопасност: за да не се привличат мечки, всичко с мирис на храна се складира в здрави метални контейнери, поставени за тази цел в парковете. Боклукът трябва да се изнася до последната обелка от ябълка. Храна не се оставя извън контейнера без надзор. Ако е неправилно складирана, глобата е до 5000 долара.При 270-300 милиона посещения годишно в парковете на Америка загиват около 150 души. Най-често причини за инцидентите са пътните произшествия, удавяния в реки и водопади, падането от високо. Хора са загивали от внезапни потоци в дерета по време на дъжд, от каменопад и мълнии. Но ако човек е достатъчно разумен и взима предпазни мерки, пребиваването сред дивата природа ще остане светло и запомнящо се преживяване.След София фотографската изложба, която авторите финансират сами, тръгва към други градове на България: от 3 до 20 ноември – в Арт център на радио Благоевград, а от 23 до 27 ноември – в съпътстващата програма на Банско филм фест. После ще се отправи към два планинарски фестивала във Франция и Испания, като на място ще се включват и местни фотографи със свои снимки. Ще продължи да обикаля, докато накрая през Канада ще се върне отново в САЩ."Основните идеи са да покаже красотата на Новия свят, да вдъхнови опазването на природата, включително и в България, и да окуражи и други да тръгнат на път, защото пътешествието учи на много неща", обобщава Бони.Изложбата може да видите до края на октомври в националния музей "Земята и хората".


description: И още: Скъпо и вредно за всички; Десният популизъм търпи поражения; Свалете изборните бариери; Сирия може провокира пряк сблъсък на Русия и САЩ

title: Мнения Daily - Спрете еврофондовете на Орбан

maintext:
Наистина няма никаква причина германските данъкоплатци и занапред да помагат на Орбан, който с техните пари закопава европейските ценности
© ANDREA COMAS
От коментар на
С парите на данъкоплатците в ЕС унгарският премиер превръща страната си в диктатура.
Приличието е универсална ценност - да преиграваш с пренебрегването й е рисковано.
Фотограф: Mike Segar
Единственият начин търговците да не търпят загуби е да ги прехвърлят на потребителите.
Ако държавата желае да помогне на българските производители, нека започне да води адекватни икономически политики
Фотограф: Надежда Чипева
Логистичният хаос ще доведе до спънки пред желаещите да гласуват.
Военните на Русия и САЩ все пак поддържат "гореща линия", за да предотвратят случайна конфронтация в оживеното въздушно пространство на Сирия.
Фотограф: Handout
ПозицияБарбара Везел, "Дойче веле"Работата на един политически вестник е да държи властта в шах, а "Непсабадшаг" успя да разкрие машинациите на автократа Виктор Орбан и неговата кохорта. Вестникът беше закрит със светкавичен удар.В Унгария като на длан се вижда как в една страна всичко може да се постави под контрол, как Орбан и партията му "Фидес" заграбват цялата власт. Вече от години правителството затяга юздите на медиите - най-напред на обществените канали, след това и на частните, с помощта на верни поддръжници и подставени лица. Скандални истории, например за съмнителния бизнес на шефа на централната банка, са нежелателни. На критичната журналистика просто ѝ запушват устата. В случая с "Непсабадшаг" беше използвана тежката икономическа ситуация на вестника, чието спиране уж било временно."Разтревожени сме", гласи позицията на еврокомисията, която щяла внимателно да наблюдава положението със свободата на печата в Унгария. Говорителят на ЕК със същия успех можеше да прочете и прогнозата за времето - толкова необвързващо е това становище. Необвързаност, която идва от безсилие: ЕС не разполага с възможности за намеса и санкции, за да наложи своята линия на страните, които нарушават основните му демократични принципи. Орбан може спокойно и занапред да подкопава свободата на печата и да разгръща еднопартийната си власт.Най-тежкото наказание, което ЕС може да му наложи, е да отнеме на Унгария правото на глас. Само че приятелите на Орбан от Вишеградската група продължават да го подкрепят и сигурно ще попречат да се вземе единодушно решение. И какво излиза? Орбан подкопава демокрацията в Европа и никой не може да го спре. Всички знаят, че в Европа се нарушават фундаментални демократични правила, и никой не е в състояние да се противопостави?"Фидес", партията на Виктор Орбан, членува в Европейската народна партия в европарламента. Досега консерваторите се въздържаха да покажат червен картон на унгарската си посестрима, за да не укрепят позициите на десните популисти. Само че все някога трябва да се сложи край на това дипломатическо снизхождение: Орбан систематично и цинично подкопава демокрацията в собствената си страна и показва на подражателите си - например на полската управляваща партия "Право и справедливост", колко лесно става това в ЕС. И най-важното - доказва, че такива нарушения остават безнаказани.Същински скандал е фактът, че "Фидес" все още не е изхвърлена от ЕНП. Крайно време е да се приключи с анемичната толерантност и нещата да се нарекат с истинските им имена. Освен това всички добре знаят какво най-силно ще ужили унгарския премиер: досега неговата страна е получила близо 6 млрд. евро от европейските фондове, 95% от всички обществени проекти се съфинансират от тези фондове. Наистина няма никаква причина германските данъкоплатци и занапред да помагат на Орбан, който с техните пари закопава европейските ценности и превръща страната си в диктатура.Вярно е, че Унгария трудно може да бъде наказана според европейските правила. Нужни са изобретателност и политическа воля. На будапещенския автократ просто трябва да му се затвори кранчето. Всичко останало ще се нагласи от само себе си.От коментар на Веселин Желев, "Клуб Z"Какво е общото между тези новини:- Кампанията на републиканския кандидат-президент на САЩ Доналд Тръмп катастрофира заради запис с негови мачистки и нецензурни изказвания за жените;- Британската лира се срива спрямо долара, след като вътрешната министърка Амбър Ръд предлага фирмите в Обединеното кралство да направят списъци на чуждестранните си работници като част от мерките за ограничаване на имиграцията;- Пет милиона унгарци бойкотират референдум, който премиерът Виктор Орбан свиква срещу квотите за прием на бежанци, и той става правно безсилен, защото гласувалите са под прага на необходимите 50%;- Масови протести на опозицията в Полша принуждават консервативното правителство да изостави законопроект, който забранява абортите.Общото е, че в рамките на около десет дни наблюдаваме четири различни, но ясни поражения на десния популизъм, заливащ света след кризата. Едва ли може да се говори за някаква повратна точка и "залез на боговете" на народняшката реторика и лесните решения. Въпреки това серията ясно показва, че заиграването със страховете на хората и с първосигналните реакции има горна граница на възможностите.Има предел, до който можеш да ухажваш избирателите с вулгарност. В един момент се обръща срещу носителя си. Това показа препъването на Тръмп. То е актуално и в българския контекст. "Вие сте прости и аз съм прост" работи до момента, в който слушателят си казва: "Да, но аз все пак не съм чак толкова прост." Приличието е универсална ценност. Да преиграваш с пренебрегването й е рисковано.Политическата и пазарната реакция на идеята на Ръд беше красноречива. Великобритания ще превърне излизането си от ЕС в икономическа (и не само) катастрофа, ако започне да бележи чужденците като отделна категория граждани. Не напомня ли това малко начина, по който нацистите са белязали евреите принудително с жълти звезди? За такова поведение британците ще трябва да платят с отрязан достъп до единния пазар на Европа. ЕС и днес потвърди, че няма да позволи гражданите му да бъдат дискриминирани и да се ограничава свободата им на движение заради добрите бъдещи отношения с Лондон. Уплашиха се самите тори и набързо се отказаха от предложението на Ръд.Кампанията за унгарския референдум, която според опозицията се е основавала на ксенофобска реторика и на разпалване на страхове, в крайна сметка отблъсна 60 на сто от избирателите. Освен това тя излезе скъпо "и хората в един момент осъзнаха, че правят това с техните пари", коментира унгарският евродепутат Петер Нидермюлер. При демокрацията мнозинството не те овластява да пресичаш червените линии на човешките права. Това показа съдбата на законопроекта за абортите в Полша.В България тече предизборна кампания, която също няма да е пощадена от популизма. Това е добър повод да се вгледаме къде е нашият праг на търпимост към него.Задължителни 50% български храниОт анализ на Никола Филипов в сайта за икономика ЕКИПЗа 25 години преход към пазарна икономика българските политици така и не успяха да проумеят как функционира тя и какви са подходящите мерки за стимулиране на устойчив стопански растеж. В последните седмици излязоха информации, че правителството е на път да наложи на търговските вериги една изключително опасна регулация, която ще окаже негативно влияние върху финансовото състояние на компаниите, сектора и икономиката на страната. Най-общо казано, става въпрос за задължение 50% от храните в търговската мрежа да бъдат купувани от български производители. Целта е пределно ясна: да се стимулират българските производители, а най-честият аргумент е, че търговците заливат пазара с нискокачествени чужди продукти.Тук основните проблеми са два. Първият е, че явно държавата не изпълнява функцията си да следи качеството на продуктите, които влизат в държавата - а това са редица държавни институции, които се финансират от нашите данъци. Вторият е чисто концептуален - ако даден търговец системно предлага нискокачествени продукти, механизмите на свободния пазар ще го принудят да спре да ги доставя, защото потребителите няма да ги купуват.Идеята за изкуствено налагане на 50% е лишена от икономически смисъл, защото нейното изпълнение ще доведе до много повече проблеми. На практическо ниво колкото по-ниска е цената на определен продукт, толкова по-висока е печалбата, която търговецът ще успее да получи при успешната му реализация. Ако това не се случи, търговецът просто спира да го продава. Регулацията, която се коментира, е изключително опасна, защото ограничава възможността на бизнеса да оптимизира ефективно оперативните си разходи през силата на свободния пазар, а това е основна движеща сила в една пазарна икономика.На практика държавата му казва следното: забраняваме ви да купувате определен продукт от Гърция или Румъния за 1 лев за килограм, а за 1.30 лв., произведен в България. В тази ситуация търговецът ще губи 30 стотинки за всеки килограм от съответния продукт, ако не успее да ги включи в цената за крайните потребители. В единия случай губи търговецът, а в другия - потребителят.Тук дори не коментирам хипотезата, в която поради чисто сезонни или форсмажорни фактори този продукт не е наличен в България. Тогава губещите страни са много.Факт е, че и сега търговците работят предимно с български доставчици, постигайки конкурентни спрямо съответния клас цени. Това важи в най-голяма степен за чисто българските продукти, които са специфични за нашата кухня и култура. В този аспект "невидимата ръка" на свободния пазар изпълнява перфектно своята функция да създава икономически позитиви за цялото общество чрез следването на индивидуалните интереси на производителите, продавачите и потребителите и намесата на държавата само би влошила пазарното равновесие - икономически термин, който Адам Смит въвежда преди над 250 години.В други хранителни категории ситуацията е по-деликатна. При зеленчуците примерно търговецът трябва да постигне минимална цена на продажба, която да покрива оперативните му разходи. И за него ще е силно негативно държавата да му налага да купува домати по 1.30 лв., когато от съседни страни може да го прави за 1.00 лев. Това би довело до голямо изкривяване на пазара, защото България към момента внася една огромна част от зеленчуците си от чужбина поради липса на достатъчно местно производство, което да задоволи вътрешното потребление. Тоест ще се стигне до изкуственото повишаване на цените или пък търговците просто ще решат да не предлагат стоки от тази хранителна категория, за да не трупат загуби.Ако държавата наистина има желание да помогне на българските производители, нека започне да води икономически политики, с които ще могат да инвестират повече в производителността, а оттам и себестойността на продукцията.Към момента ЕК е стартирала проверка за близки по смисъл протекционистични регулации в Румъния и Унгария, които са дори по-леки от обсъжданата у нас. Да се надяваме, че става въпрос за популистка идея преди изборите, която след тях ще бъде отхвърлена подобно на други противоречиви закони.Българи в чужбинаОт отворено писмо на Гражданска инициатива "Искам да гласувам" до институциите*Към днешна дата българските граждани извън страната са подали над 27 800 заявления, като над 5800 са само във Великобритания. Освен автоматично откритите в дипломатическите и консулските представителства 101 секции са събрани заявления за откриването на 194 секции. Данните показват, че във Великобритания, Германия, Испания, САЩ и Турция има подадени заявления за над 35 места, като във Великобритания вече за 43 места са подадени по повече от 60 заявления.Налице е казус, при който дори при изпълнено условие за събрани над 60 заявления (преди промените - 40) няма яснота къде и по какви критерии ще се определят действащи секции за предстоящите президентски избори и референдум.В становище към правната комисия посочихме, че ограничаването на избирателни секции в друга държава до 35 ще ограничи възможността за гласуване в държавите с най-многобройни и активни български общности и ще демотивира българските граждани зад граница да участват в избори. Логистичният хаос ще доведе до спънки пред желаещите да гласуват, понижена ефективност на изборния процес заради свръхнатовареност на ключови секции и по този начин ще допринесе чувствително за намаляване на избирателната активност.Предвид реалния казус във Великобритания се обръщаме към вас да вземете отношение към прилагането на Изборния кодекс по справедлив начин, като предвидите:- ясни, логични и основани на данни критерии за избор на местата, където изборни секции биха отпаднали- възможност за организиране на повече от една секция на местата, събрали над 60 заявления, и където обичайно се очаква изключителна натовареност (например посолството в Лондон) и готовност за прилагане на този подход и в други държави- сериозно обсъждане на варианти за функционални изключения от ограничителното правило за 35 секции в съответствие с наличните понастоящем факти- отделните територии, които съставляват Обединеното кралство - Англия, Шотландия и Северна Ирландия, се ползват със специален автономен статут с национални парламенти в Шотландия и Северна Ирландия. Това специално държавно устройство може да се приложи при разпределението на секциите, като те се броят отделно за всяка от териториите в кралството- в случай на взето решение за неразкриване на някои от секциите с 60 или повече заявления, надхвърлящи ограничението от 35 секции за държава, гражданите, подали заявления в отпадащите секции, да бъдат уведомени на имейла, посочен в заявленията, относно взетото решение и използваните критерии.*Писмото е подписано от над 30 български граждани - доброволци за улесняване на изборите в чужбина, от САЩ, Великобритания, Швейцария, Германия, Белгия, Гърция, Северна Ирландия, Испания, Норвегия, Малта и Швеция.Новата студена войнаКоментар на Джош Ледърман и Брадли Клапър, "Асошиейтед прес"Въпреки сърцераздирателните сцени на насилие в град Алепо и другаде президентът Барак Обама е малко вероятно да одобри някаква драматична промяна на стратегията, преди да остави гражданската война в наследство на този, който ще наследи поста му през януари. Вариантите, които се обсъждат в Белия дом - ограничени военни удари, санкции, повече оръжия за бунтовниците, многостранни преговори - имат едно общо: нито един от тях по всяка вероятност няма да доведе до скорошно прекратяване на кръвопролитията. По-агресивните предложения носят допълнителния риск от въвличане на САЩ в пряка военна конфронтация с Русия - заплаха, за която се заговори след поредицата от саркастични забележки от страна на Москва.Обама се бори от години с кризата в Сирия и не е склонен да въвлича САЩ в нова война в Близкия изток. Той настоява, че единственият реален път са преговори с посредничеството на САЩ и Русия, но сега те се провалиха. Обратът на събитията накара Белия дом предпазливо да преразгледа предложения, които доскоро бяха масово отхвърляни, включително налагането на икономически санкции на Русия, които САЩ би трябвало да синхронизират с най-големите руски търговски партньори. Висши представители на американските власти съобщиха, че администрацията води преговори с европейски страни, а разузнавателните агенции на САЩ изготвят списък на компании и лица, срещу които биха могли да бъдат насочени рестрикциите.Друго предложение предвижда САЩ да предприемат ограничена, краткосрочна военна операция срещу силите на сирийския президент Башар Асад, например срещу военновъздушните му сили. Целта не би била да се елиминира способността на Асад да напада опозиционни групи, а да се уплашат Сирия и Русия дотолкова, че да се върнат на масата за преговори. Въпреки това шансовете Обама да одобри военни удари, изглежда, са малки. Подобен ход вероятно ще предизвика поне краткосрочно ескалиране на напрежението, а дългосрочните перспективи за започване на мирни преговори са неясни.Въпреки че дипломатическите преговори бяха преустановени, военните на Русия и САЩ поддържат контакт с цел "избягване на конфликти", за да предотвратят случайна конфронтация в оживеното въздушно пространство на Сирия. Руското министерство на отбраната обаче застрашително предупреди тази седмица, че няма да има достатъчно време да използва "горещата линия", преди да отвърне на евентуален удар.САЩ виждат и потенциалните отрицателни последици на санкциите. САЩ обвиняват Москва, че или не може, или не иска да убеди Асад да спазва последното примирие. Но таят надежда, че Русия ще промени мнението си, вероятно в отговор на санкции. Преговорите с Русия се провалиха, но администрацията се безпокои, че санкциите биха могли да засегнат и Иран, друг поддръжник на Асад, а това да послужи като оправдание Техеран да наруши споразумението по ядрената си програма, по което страна е и САЩ.Администрацията обмисля от дълго време дали да позволи на Саудитска Арабия и други противници на Асад да въоръжават сирийската опозиция с по-съвременни оръжия. Много хора се притесняват обаче, че тези оръжия могат да се озоват в ръцете на екстремисти, като се има предвид преливането между различните групировки, които се сражават срещу силите на Асад на бойните полета в Сирия.

fasttext_language: bg


description: Документи ще се приемат до 7 декември

title: Започва прием на проекти за инвестиции в стопанства за 237 млн. евро

maintext:
© ГЕОРГИ КОЖУХАРОВ
Схемата за инвестиции в земеделски програми се радва на най-голям интерес, тъй като с нея земеделците могат да си закупят и техника Фонд "Земеделие" започва прием на проекти по най-атрактивната схема за инвестиции в земеделски стопанства от програмата за развитие на селските райони, който ще продължи до 7 декември, съобщиха в сряда от агроминистерството. За целта са отделени 237 млн. евро, което е и целият останал бюджет по мярката. Така това е последна възможност на стопанствата да кандидатстват за евросредства за такъв тип проекти до 2020 г., освен ако бюджетът сега остане неусвоен, което е твърде малко вероятно, или ако в следващите години няма разместване на суми между различните схеми. Фонд "Земеделие" започва прием на проекти по най-атрактивната схема за инвестиции в земеделски стопанства от програмата за развитие на селските райони, който ще продължи до 7 декември, съобщиха в сряда от агроминистерството. За целта са отделени 237 млн. евро, което е и целият останал бюджет по мярката. Така това е последна възможност на стопанствата да кандидатстват за евросредства за такъв тип проекти до 2020 г., освен ако бюджетът сега остане неусвоен, което е твърде малко вероятно, или ако в следващите години няма разместване на суми между различните схеми.
Схемата за инвестиции в земеделски програми се радва на най-голям интерес както в предходния, така и в настоящия период. По нея земеделците ще могат да предлагат проекти за покупка на различни активи, необходими за дейността им, включително такива, които водят до повишаване на производителността, енергийната ефективност, покриване на стандарти и др. Максималната стойност за един проект ще бъде 1 млн. евро.За пръв път се дава възможност да се изграждат напоителни системи в стопанствата, както и да се подават проекти за колективни инвестиции от сдружения или групи на производители. Съответно пък с предимство ще бъдат проекти на животновъди, производители на плодове, зеленчуци, етерични култури, биологични производители, млади фермери и фирми, работещи в Северозападна България или региони с природни ограничения. Приоритетни са още инвестициите на тютюнопроизводители в друг тип земеделие, както и онези проекти, които увеличават заетостта в стопанствата.Това е вторият прием на проекти по схемата за инвестиции в земеделски стопанства от настоящата програма до 2020 г. Особено при него е, че се приемат проекти за целия остатъчен бюджет от 237 млн. евро по мярката от програмата, което означава, че най-вероятно това ще е последният шанс на фермерите да получат такова финансиране в следващите 4 години.Има само две ограничени възможности за следващ прием на проекти. Едната е, ако сега няма достатъчно интерес и остане неусвоен бюджет. Тази хипотеза обаче е малко вероятна предвид високия интерес при първия прием на проекти за инвестиции в земеделски стопанства през миналата година. Тогава кандидатите подадоха проекти за над 600 млн. евро при определен бюджет от 150 млн. евро. Отделно от това фонд "Земеделие" ще направи "наддоговаряне" на проектите, което означава, че ще бъдат одобрени повече проекти от предвидените средства и "резервните" ще получат субсидия в случаите, когато някои от предходните кандидати не реализира своя бизнес план.Друга възможност за нов прием на проекти по тази схема до 2020 г. би имало, ако към нея бъдат пренасочени пари от други, по-малко атрактивни мерки от програмата. Такива прехвърляния са правени в предходната програма, която действа до 2013 г., но за тях е необходимо разрешение от ЕК.


description: Близо 1.5 млрд. лв. директни субсидии се очаква да бъдат изплатени в началото на 2017 г.

title: Общо 230 млн. лв. ще получат фермерите до декември

maintext:
Така до декември фермерите трябва да получат общо над 230 млн. лв. Традиционно парите се разпределят между над 30 хил. стопани от сектора.
De minimis и други схеми
По информация от земеделското министерство през следващата седмица предстоят и нови траншове към фермерите както по програмата de minimis, така и превеждане на европейска извънредна помощ за животновъдния сектор. Сред получателите на субсидии ще бъдат още кандидатите по преходната национална помощ за говеда, овце и кози, става ясно от информацията на агроведомството.
Тази година цялостното финансиране на животновъдния сектор ще достигне 230 млн. лв. По време на специализирано изложение през миналата седмица земеделският министър Десислава Танева обяви, че всички средства ще бъдат получени от фермерите до декември.
И директните субсидии
В началото на идната година се очаква и изплащането на директните субсидии заедно с добавките към тях. За настоящата кампания като директни субсидии на площ ще бъдат разпределени 740 млн. лв., като ставката за всеки обработваем декар е 19.80 лв. Към тях ще бъдат добавени още 645 млн. лв. зелени плащания, както и 109.3 млн. лв. преразпределени плащания, които подпомагат най-малките фермери. Предвижда се още добавка към субсидиите на младите производители до 40 години, за което са отделени 2 млн. лв.
Традиционно този тип субсидии се изплащат в първите месеци на годината, следваща кандидатстването. Така поисканата за 2016 г. помощ трябва да бъде получена след януари 2017 г.
До края на седмицата фонд "Земеделие" ще изплати нова порция авансови субсидии за животновъди, след като през миналата вече бяха преведени над 62 млн. лв. на стопани, отглеждащи крави. Предстои още плащане по схеми за овце, кози и биволи, включително и по схемата за животни под селекционен контрол. Парите ще са по т.нар. схеми за обвързано подпомагане, като общата сума за тазгодишната кампания за тях е над 55 млн. лв. (виж таблицата).


description: Тестът беше извършен за 190 километра в партньорство с AB InBev

title: Uber достави за пръв път товар с безпилотен камион

maintext:
Камионът, използван от Otto за доставката
© Staff
AB InBev
Това е първото автономно пътуване на тежкотоварен камион. Досега е имало по-кратки пътувания, направени от Otto и други компании, разработващи подобен продукт, но нито едно от тях не е включвало доставката на реален товар. Това показва, че Uber има по-сериозни намерения към бизнеса с автономни камиони, отколкото първоначално се смяташе при придобиването на Otto за 700 млн. долара, отбелязва Recode. След обявяването на сделката много анализатори коментираха, че Uber се интересува предимно от екипа на Otto. Сега обаче изглежда, че Uber все пак ще навлезе в бизнеса и ще инвестира в разрастването му. Анализаторите коментират, че това е умен ход от страна на компанията, която все повече се опитва да диверсифицира източниците си на приходи чрез доставки и други услуги, след като основният й пазар за споделено пътуване става все по-конкурентен.
Партньорството с AB InBev в случая е предимно символично, след като пивоварната компания е платила едва 470 долара.
Важно в случая е доверието, което е гласувано от страна на бирения гигант. Със завършването на първия пълен курс от Otto показват, че технологията им е все по-близо до това да бъде напълно достъпна на пазара. А това е завидно постижение, след като компанията съществува от малко над година.
Кои са Otto
Otto е компания, създадена от Лиор Рон, Антъни Левандовски, Дон Бърнет и Клеър Делъней – всичките бивши служители на Google. Те са участвали както в създаването и разработването на Google Maps, така и на проекта на Google за автономна кола. Левандовски дори е един от основателите на екипа. Компанията е създадена през май 2015 г. Още от началото екипът си задава за цел да въведе технологията на автономните автомобили на пазара възможно най-бързо. Именно заради това Otto се насочва към бизнеса с тежкотоварни камиони, които се движат по магистрали. Преди по-малко от месец Otto беше закупена от Uber срещу 700 млн. долара.
За пръв път в историята автономен камион достави търговски товар на близо 200 км. Това е ключов момент за тази технология, транспортната индустрия и щата Колорадо. Това съобщи пивоварният гигантпо повод успешното сътрудничество с компанията Otto, поделение за карго превози на Uber. В партньорство с AB InBev камионът е доставил 45 хил. бутилки бира Budweiser и е изминал разстояние от около 190 км от Форт Колинс, Колорадо, до Колорадо Спрингс. Според информация от компанията професионален шофьор е стоял в камиона през цялото време, но въпреки това не му се е наложило да коригира движенията. Той все пак е започнал и приключил пътуването и е направил паркирането. Софтуерът, чрез който работи камионът на Otto, е програмиран така, че при нужда шофьорът да може да поеме контрол над него."Чрез разработването на тази технология и двете компании подпомагат създаването на по-безопасен и ефикасен начин за доставка", коментира съоснователят на Otto Лиор Рон в обръщение към медиите. "Развълнувани сме, защото достигнахме до това постижение заедно и гледаме напред към следващото ниво – нашата технология да тръгне по щатските магистрали", добави той.Фактът, че шофьорът се оттегля на мястото за почивка и дори вероятно ще може да подремне, повдига и регулаторни въпроси дали докато спи в пътуващия камион, той продължава да е "на работа". Технологията ни дава идея как водачите може да не бъдат изправяни пред избора между сигурността и доходите си, допълват от пивоварната компания.


description: Ученият е отличен за работата си по изясняването процеса на самообновяване на клетката - автофагия

title: Японецът Йошинори Осуми получи Нобеловата награда за медицина

maintext: Японският учен Йошинори Осуми получи Нобеловата награда за медицина. Той е отличен за работата си по изясняването на механизмите на автофагията – ключов процес за разграждане и обновяване на клетъчни компоненти, или с други думи, процесът, чрез който клетката се самообновява, предава "Дневник" Осуми е 23-ият японец, Нобелов лауреат, като преди него в категорията за медицина през годините са били отличени петима от сънародниците му. Той е роден през 1945 г. във Фукуока и се дипломира от университета в Токио през 1974 г. През 1988 г. създава своя изследователска група, а от 2009 г. е професор в Технологичния институт в японската столица."Автофагията е позната от 50 години, но огромното й значение във физиологията става известно едва след експериментите на Осуми през 90-те години. Заради тези негови открития тази година Нобеловата награда за медицина се присъжда на него", гласи официалното съобщение на Каролинския институт в Стокхолм, който връчва отличията в категория физиология и медицина.През тази и следващата седмица ще бъдат обявени тазгодишните носители на Нобеловите награди и в останалите категории – физика, химия, мир, икономика и литература. Наградата за физиология и медицина е първото отличие, което се присъжда всяка година.Концепцията за автофагията (от гръцки "самоизяждане") се появява през 60-те години на ХХ век, когато изследователите за първи път установяват, че клетката може да унищожава собствените си органели, като около тях се образуват мембрани. Така сформираните своеобразни "чувалчета" се транспортират до своебразно отделение за разграждане и преработка, наречено лизозома (за нейното откритие Нобелова награда за медицина през 1974 г. получава белгийският учен Кристиан дьо Дюв).Дълги години за този процес се знае малко заради трудностите в наблюдението му. Това се променя след поредица изключителни експерименти на Осуми през 90-те години на ХХ век. Японският учен използва хлебна мая, за да изолира гените, отговорни за автофагията. След това продължава да наблюдава процеса по обновяване отново при дрождите и доказва, че процесът е аналогичен и в човешкия организъм.Откритията на Осуми променят коренно разбиранията как човешката клетка изхвърля ненужното съдържание. Комисията от Каролинския институт посочва, че експериментите му са хвърлили светлина върху значението на автофагията в много физиологични процеси, сред които адаптацията при гладуване и отговорът на тялото при инфекция. Мутацията на гените, отговорни за този процес, може да доведе до редица заболявания. Механизмът на автофагията е ключов за разбирането на болести като рака и редица неврологични състояния.При инфекция например чрез автофагия може да се елиминира нахлуването на вируса или бактерията. Процесът е важен за развитието на ембриона и клетъчната диференциация. Клетката използва автофагията и за да отстрани увредени протеини и органели – свобразен качествен контрол, който има решаващо значение за противодействието на негативните ефекти от остаряването.Смущенията при процеса на автофагия са свързвани с болести като рак, паркинсон, диабет тип 2 и други състояния, проявяващи се обикновено при хора в напреднала възраст.


description: Паундът се озова на 31-годишно дъно спрямо долара

title: Британският борсов индекс FTSE 100 се насочва към нов връх

maintext:
© TOBY MELVILLE
Европейските борси отчитат поредна сесия на повишения. Оптимизмът на пазара доведе до повишения на всички основни пазари. В резултат на това паневропейският индекс EuroStoxx 600 се движеше на зелена територия, покачвайки се с малко над процент с наближаването на края на сесията и достигайки 344.9 пункта. По-тесният FTSEurofirst 300 се покачи с 0.93%, а с 1.13% напредна индексът на сините чипове EuroStoxx 50.
На фона на общия ръст на пазара Лондон отново беше едни гърди напред. Инвеститорите в акции продължават да движат пазара нагоре, като не показват притеснения поради Brexit. Основният индекс на борсата FTSE 100 се покачи с 1.77%, преминавайки 7 хил. пункта. Така той е на път да надхвърли най-високата си историческа стойност - 7 123.66 пункта от април 2014 г., което ще може да постигне в сряда. Необичайни акции оглавиха печелившите във вторник - Royal Dutch Shell отстъпи мястото си на кредитора Provident Financial, чиято емисия поскъпна със 6.75%, а към него се присъединиха и книжата на образователната компания Pearson, които поскъпнаха с 5.31%.
Акциите на френския пазар също се присъединиха към подема. Индексът CAC 40 се покачи с 1.40%, воден от друг производител на автомобили - Peugeot. Емисията на компанията поскъпна с 2.91%, а тази на Renault - с 2.72%. Акциите на производителя на самолетни и ракетни двигатели Safran поскъпнаха с
Общата европейска валута записа поредна сесия на спад спрямо долара, губейки 0.40% до 1.1166. Йената също поевтиня срещу долара, губейки 0.89% до 102.54. Поредна сесия на понижение записа и швейцарският франк, който изгуби 0.76% до 0.9808 за долар. Индексът на американската валута отчете добра сесия, покачвайки се с половин процент в рамките на европейската сесия до 96.15 пункта.
Във Франкфурт DAX се покачи с 0.96%, а Deutsche Bank отново беше най-търгуваната емисия, като отчете повишение от 2.42%. BMW също се нареди при победителите, като цената на акциите на автопроизводителя се повиши с 3.03%, а на зелено бяха и конкурентите Daimler (2.44%) и Volkswagen (2.14%).3.46%На валутния пазар доларът триумфираше. Паундът изгуби нови 0.53% спрямо американската валута, достигайки 31-годишно дъно от 1.2768. Срещу еврото спадът беше по-умерен, като лирата загуби само 0.17% до 0.8746.Петролът поскъпна за 7-а сесия в последните 10. Американският лек петрол WTI покачи цената си с 0.41% до 49.02 долара за барел. Инвеститорите се вслушаха в обещанията на ОПЕК, като брент се задържа над 50 долара за барел. Сортът поскъпна с 0.45% до 51.12.


description: Издателство "Лист" си поставя за цел да ни приближи до непознатите в България класики

title: #mustread - Капитал

maintext:
"Къщата на улица Манго" от 1984 г. на Сандра Сиснерос, един от тези живи класици, които Гергана има предвид. Историята, разказваща за латиноамериканското общество в Чикаго, сложното място на жените в него и важните решения, които трябва да вземе главната героиня, печелят вниманието и заради нетрадиционната си структура и дори граматика. Фрагментарната книга е колкото проза, толкова и поезия. ("
)
Следващото издание на "Лист" ще бъде "Татарската пустиня" от италианския писател Дино Будзати (1906 - 1972), непоявявала се в България от 1981 г.
"Лист" е най-новото издателство на българския книжен пазар и има интересната цел да попълни празните места във възприятията ни за световната литература. А такива има."В световната литература има много шедьоври, които все още не сме успели да прочетем на български", казва Гергана Димитрова, главен редактор на "Лист", а преди това част от екипа на "Милениум". "Липсват ми големите имена в американската литература например, които по някаква странна причина са пренебрегнати в България след 1989 г., като изключим бийт поколението."Целта на новия й проект е да привлече вниманието към точно тези автори, чиито имена може да знаем, но не съзнаваме, че през последните сто години именно те задават новите насоки в развитието на литературата. "Някои от американските класици (има такива, които са все още живи, но вече са класици) никога не са издавани тук. Други са познати само с по една книга, която често не е най-добрата. Странното е, че иначе медиите пишат за тях, превеждат техни интервюта, знаем имената им..."Следващата седмица излиза първото заглавие на "Лист" – многократно награждаваният романБездомникът вика нещо на въздуха, но ние тичаме бързо и далече, обувките ни с високи токове ни понасят надолу по целия булевард, около квартала, покрай грозните братовчедки, покрай магазина на господин Бени, нагоре по Манго, през задната уличка, за всеки случай.""Къщата на улица Манго" превръща писателката във водеща фигура в т.нар. чикано литература – тази на авторите от американско-мексикански произход. "Сиснерос оставя ярка следа в американската литература, променя езика и използването му, създава поезия от прозата, въвежда ни на места, където не бихме се озовали иначе. Не случайно книгата се изучава в училищата и университетите в Щатите".По-рано тази година Сиснерос, родена в Чикаго като единствената дъщеря в многодетно мексиканско семейство, е наградена от Барак Обама с Националния медал на САЩ за изкуства."Къщата на улица Манго", в превод на Стефан Русинов и с корица от Ина Бъчварова и Владимир Венчарски, излиза на 17 октомври.


description: 916 млн. долара загуби е отчел Тръмп през 1995 г.Кандидатът за президент на Републиканската партия Доналд Тръмп е декларирал през 1995 г. толкова...

title: Тръмп може би не е плащал федерални данъци 18 години

maintext:
Близо месец преди изборите на 8 ноември Тръмп още не е разкрил данъчните си декларации
© MIKE SEGAR
916 млн. долара загуби е отчел Тръмп през 1995 г.
От щаба на републиканеца заявяват пред изданието, че то се е сдобило по незаконен път с декларацията, публикува я, без да има изрично съгласие от Тръмп, и действа като част от кампанията на опонента му Хилъри Клинтън. Преди дни "Ню Йорк таймс" обяви, че подкрепя Клинтън за президент.
"Господин Тръмп е изключително опитен бизнесмен с огромна отговорност към бизнеса си, семейството и служителите си да не плаща повече данъци от необходимото", се казва в отговора на щаба му. В текста се допълва, че той е платил през годините стотици милиони долари данъци – местни, щатски и федерални.
Кандидатът за президент на Републиканската партия Доналд Тръмп е декларирал през 1995 г. толкова голяма загуба в бизнеса си, че е възможно да е бил освободен от плащане на федерални данъци върху доходите си през следващите 18 години.Това твърди "Ню Йорк таймс", като показва факсимиле от данъчна декларация, в която пише, че Тръмп отчита близо 916 милиона долара загуби.Автентичността на документа – един от многото, които бизнесът на Тръмп би трябвало да е предоставил пред данъчните - не е потвърдена независимо. "Ню Йорк таймс" не твърди, че в действията на Тръмп е имало нещо нелегално."Ню Йорк таймс" твърди, че 3 документа са били изпратени миналия месец на журналист от изданието, разследващ финансовите дела на Тръмп. От пощенските печати по плика се вижда, че той е изпратен от Ню Йорк, а адресът, на който да се върне, ако не е доставен, е в небостъргача Trump Tower.В данъчните документи от 1995 г. се описват внушителните данъчни облекчения, от които Тръмп се възползва след серия шумни провали на начинанията му в началото на 90-те години с 3 казина в Атлантик сити, злополучният му опит да влезе в авиационния бизнес и погрешният момент, в който купува хотел Plaza в Манхатън.Бизнесменът е можел да си възстанови всяка година през следващите близо две десетилетия по повече от 50 милиона долара.Близо месец преди изборите на 8 ноември Тръмп още не е разкрил данъчните си декларации – нещо, което не е задължително, но от десетилетия се смята за морален жест в американските избори.На първия президентски дебат Хилъри Клинтън заяви, че Тръмп вероятно не е плащал федерални данъци от години, на което той подметна: "Това ме прави умен."


description: Петролът поскъпна след уверението на Саудитска Арабия, че сделката в ОПЕК за свиване на предлагането може да бъде постигната през ноември

title: Европейските пазари започнаха седмицата с повишение

maintext:
Европейските индекси преодоляха сутрешната си слабост, като успяха да излязат на зелено в края на сесията. Общоевропейските индекси EuroStoxx 600 и FTSEurofirst 300 се движеха с повишение от 0.47% и 0.58% малко преди края на сесията. Цената на петрола помогна, като повиши котировките на производители и енергийни компании. Индексът на сините чипове EuroStoxx 50 се повиши с 0.81%, след като почти всички емисии повишиха цената си.
Deutsche Bank се опитва да изплува
Водещият индекс във Франкфурт DAX се покачи с 0.98%, след като акциите на Deutsche Bank обърнаха курса си. Книжата започнаха сесията със спад от над 3%, след като Министерството на правосъдието на САЩ не се произнесе по случая на банката. Мениджмънтът на германската финансова институция преговаря за понижаване на глобата от 14 млрд. долара, наложена на компанията. До края на деня обаче акциите на Deutsche Bank се покачиха с 2.65%, а печелившите поведе медията ProSiebenSat 1, чиито книжа поскъпнаха с 2.89%.
САС 40 нарасна с 0.88% в Париж, прекъсвайки серия от две сесии на понижение. Медийната група на Vivendi поскъпна с 2.54%, след като местният Bollore Group разкри, че е увеличил дела си в компанията от 15% на 20%. Това доведе и други инвеститори, които се насочиха към емисията, покачвайки стойността ѝ. Поскъпването на петрола доведе до ръст в цената на акциите и при производителя на стомана ArcelorМittal (2.18%), а книжата на алкохолния производител Pernod Ricard повишиха цената си близо 2%.
Близо половин процент беше ръстът на FTSE 100. Индексът се движи близо до най-високата си стойност за годината, като търси нов рекорд. Ентусиазмът в Лондон на този етап не беше достатъчен, за да бъде постигнато това, като разпродажби застигнаха някои емисии. Акциите на имотният холдинг Berkley Group изгубиха 3.38% от стойността си. Компанията беше на път да напусне FTSE 100 в началото на септември, след като Brexit изтри една пета от цената на акциите ѝ, като и в понеделник оглави губещите. Книжата на суровинните компании задържаха положителния курс за индекса. Книжата на BHP Billiton поскъпнаха с 2.15%, тези на Anglo American добавиха близо 2% към стойността си, а клас А и B на Royal Dutch Shell поскъпнаха съответно с 1.45% и 1.80%.
Подкрепа за петрола
Цената на петрола се повиши рязко, след като Саудитска Арабия вербално насърчи спекулантите. Петролният министър на страната Калид ал Фалих изказа уверененост, че сделка за ограничаване на предлагането може да бъде достигната през ноември. Той призова членовете на организацията да се държат отговорно и балансирано, за да може ОПЕК да бъде взета на сериозно от пазара. Намеренията на картела са да ограничи предлагането си с 400 хил. барела на ден на квотен прицип. Инвеститорите се вслушаха в Ал Фалих, като WTI поскъпна с 1.43% до 50.53 долара за барел, а сортът Брент покачи цената си с 1.42%.
Доларовият индекс се покачи до най-високата си точка от юни, добавяйки нови 0.34% до 96.82 пункта въпреки разочароващия доклад за пазара на труда от петък. Еврото поевтиня с 0.41% до 1.1155, а паундът изгуби нови 0.40% срещу американската валута, понижавайки се до 1.2384 долара. Йената и швейцарският франк отстъпиха с по 0.57% до съответно 103.5 и 0.9829 за долар.


description: Това е класически случай на безконтролна корупция, заяви прокуратурата

title: Бивш румънски министър и бизнесмени влязоха в затвора по делото "Майкрософт"

maintext:
Казусът с подслушването
През март решение на Конституционния съд на практика анулира записите, направени от тайната служба по делото "Майкрософт". С него се премахват всички доказателства, събрани от Румънската разузнавателна служба въз основа на подслушвания; дела за корупция на високо ниво рискуват да бъдат компрометирани чрез анулирането на записите, извършени с оборудването и персонала на тайните служби, съобщи тогава в. "Евениментул зилей". Мотивите на съда бяха, че тайните служби вече не могат да послушват телефони освен по делата, които засягат националната сигурност, като обяви, че това решение може да послужи като "основание за преразглеждане" на някои дела, посочва изданието. Според източници от разузнаването всички записи, извършени от Румънската разузнавателна служба в рамките на дела, които не засягат националната сигурност, включително корупционните, ще бъдат неизползваеми.
Магистратите от Върховния касационен съд на Румъния произнесоха в понеделник окончателни присъди по т.нар. дело "Майкрософт" във връзка с покупката на лицензи на Microsoft при ощетяващи за държавния бюджет условия, съобщи "Аджерпрес".Бившият министър на комуникациите Габриел Санду получи окончателна ефективна присъда от три години затвор, след като на предишна инстанция беше осъден на две години затвор.Бизнесменът Дорин Кокош беше осъден на две години и четири месеца затвор. Същата присъда получи и бизнесменът Николае Думитру.Бившият кмет на град Пятра Нямц Георге Щефан получи шест години затвор, след като на предишна инстанция беше осъден на три години затвор.Същевременно Върховният съд разпореди конфискуването на 9 милиона евро от Дорин Кокош, както и на над два милиона долара и един милион евро от Николае Думитру.Според Националната дирекция за борба с корупцията рамковият договор за получаване на лицензи на Microsoft от 2004 г. е бил сключен при обременяващи за държавния бюджет условия, като е създал възможност за злоупотреби с отстъпката от около 47 процента, която била отпусната от компанията в полза на правителството, и позволил плащането на комисиони на замесените лица.Следователите твърдят, че рамковият договор бил сключен при нарушаване на законовите разпоредби за обществените поръчки, а цената била завишена неоснователно с най-малко 40 процента.Дорин Кокош, Николае Думитру и Георге Щефан бяха обвинени в търговия с влияние и пране на пари, а Габриел Санду - във вземане на подкуп и пране на пари, отбелязва информационният сайт "Зиаре".Процесът започна миналия октомври, а първите присъди бяха произнесени в края на март на по-ниска инстанция.Още в началото на делото обвиняемите признаха, че са заговорничили да повлияят на обществената поръчка. В замяна те разчитаха присъдите им да бъдат намалени с една трета. Те подробно разказаха каква е схемата с посредници. Санду бе обвинен, че е взел от тази сделка 3 милиона евро и е поискал рушвет от още 1.3 милиона евро като бонус, че той единствен ще определи компанията доставчик. "Оказах се най-лошият министър в историята на Румъния", заяви той през пролетта в съдебната зала.Прокуратурата заяви, че събитията около договора на стойност 105 млн. долара, според който на училища и обществени институции трябва да се предоставят 5-годишни лицензи за Microsoft Office, е класически случай на корупция без контрол.Замесените са искали подкупи и за това да дадат на Fujitsu Siemens Computers изпълнението на контракта.От общо 54 милиона долара, които правителството е платило за лицензи по този договор и удължаването му, комисионите, платени на публични служители, са достигнали 20 милиона долара, установи следствието. Компанията Microsoft не носи вина за случилото се реши прокуратурата.


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Луис Кантарел, който от 40 години оглавява бизнеса на Nestle в Европа, Близкия изток и Северна Африка, ще се откаже от поста си. Той е известен с идеите си за размиване на границите между бизнесите на швейцарската група с храни и с фармацевтични продукти. Наследник на Кантарел ще бъде Марко Сетембри, който в момента е начело на звеното за водни ресурси. Този ресор пък ще бъде поет от Маурицио Патернело, шеф на Nestle Русия и Евразия. Промените ще влязат в сила от януари 2017 г. Бизнесът с храни и напитки пък вече ще ръководи на регионално, а не на глобално ниво, което ще помогне на Nestle да посрещне растящото търсене на персонализирани продукти и услуги.


description: Аутсорсинг компанията TDS Services е начело на класацията на ICT Media и JobTiger

title: Кои са най-добрите работодатели в технологичния сектор

maintext:
Наградените компании в класацията "Топ ИКТ работодател", която се проведе за пета година
© Капитал
снованата от Герман Гачевски
е начело в подреждането
. За първи път
от
. Втора и трета се нареждат
) и Comptel Communications.
SD Services
. Тя предлага пълния цикъл от услуги по разработка от бизнес анализи, софтуерен дизайн и прототипиране до развой, осигуряване и тестване на качеството, следпроектно осигуряване и поддръжка.
MentorMаte е американска компания за разработка на специализиран софтуер. Основана е през 2001 г. в Минеаполис, има офиси и в София, Велико Търново, Пловдив, Варна и Русе. Компанията се разраства всяка година и в момента над 330 софтуерни специалисти работят за нея в страната.
к
за управление на риска, внедряване на различен вид сателитни банкови продукти и консултантски услуги.
Подборът
През тази година в проучването са участвали 37 компании с общо 5421 служители, като до класирането са достигнали 31 дружества, разпределени в пет категории - "Малки компании до 50 служители", "ИТ услуги", "Телекомуникации", "Аутсорсинг на ИТ услуги" и "Развой на софтуер".
компания за IT аутсорсинг TDS Services"Топ ИКТ работодател", подготвено от ICT Media и JobTigerфирмасектора на изнесените услуги оглавява класацията за най-добър работодател в сектора на информационните и комуникационните технологии (ИКТ). Създаденото през 2007 г. дружество е начело и в сегмента "Аутсорсинг на ИТ услуги"TINQIN (първа и в категория "ИТ услуги"доставя индивидуализирани услуги по софтуерна разработка и по ИТ аутсорсинг на клиентите си по света. Гачевски е и главен изпълнителен директор на фирмата. Първа в сектор "ИТ услуги" е компанията, специализирана в предоставяне на застрахователни софтуерни решения, TINQINПървенец в раздел "Развой на софтуер" е "Ментормейт България" с управляващ директор Стефан Цанев, който за първа година е начело на сектора.Победител в категория "Малки компании до 50 служители" е "Сирма бизнесонсултинг", която беше най-добър работодател в класацията през 2012 г. и 2014 г. Компанията предлага специализирани ИТ решения и продукти в банковия сектор - внедряване на основни банкови системи, системи за банкиране на дребно иЛидер в категория "Телекомуникации" за пета поредна година е Ericsson Telecommunications Bulgaria.Изследването се осъществява по методология на специализираната в HR одит компания Audit Advice Associates. То засяга ангажираността и удовлетвореността на служителите в сферата на информационните и комуникационните технологии. Проучването откроява предпочитаните работодатели в сферата и очертава водещите тенденции в управлението и развитието на бранша.


description: Бившият главен архитект на София се завръща в проектантския бизнес и кандидатства в конкурси на общината

title: Петър поръчки плете

maintext:
© Мария Съботинова
Румен Първанов - съдружник и в
Няма и половин година откакто Петър Диков не е главен архитект на София, и той вече е готов отново да работи за благото на Столична община. Само че този път е от другата страна - като изпълнител на обществени поръчки. Новата фирма на Диков "Институт за градско планиране" кандидатства в конкурс за 600 хил. лв ., с които трябва да бъде написана стратегия за това как да изглежда транспортът в града до 2035 г. Компанията вече е спечелила друг общински проект - за инвестиционно планиране за разширение на парка в старозагорския квартал "Казански", който ще струва 120 хил. лв.Ходът на арх. Диков в София обаче е екстравагантен предвид това, че в България действа Законът за предотвратяване и установяване на конфликт на интереси. Правилата забраняват на хора, заемали публични длъжности, от които зависи разпределянето на средства и организацията на обществени поръчки, да кандидатстват за такива пред същата институция до една година след като са я напуснали. Едногодишният срок на Петър Диков все още не е изтекъл. Макар и да обяви напускането си през ноември миналата година, реално Петър Диков слезе от поста главен архитект чак през февруари.Той е използвал периода на оттегляне от администрацията разумно - като подготви завръщането си в света на бизнеса. "Институт за градско планиране" е създадена няколко седмици след новината за оставката му, а към април Диков вече има 80% от акциите във фирмата. По това време си е върнал и 69% от собствеността в архитектурното студио "Проарх", основал е и държи 50% от "Асилун констръкшън", а собствеността му в "Проин" никога не е била скрита.В новата "Асилун" Диков си партнира сархитектурното студио "А.Д.А.", което спечели няколко конкурса по време на управлението на Диков - за реконструкция на две зони в центъра на града и за ремонта на Женския пазар в столицата. Фирма "Проин" пък споделя кадри с "Проин плюс" - която проектира предвидения в Общия устройствен план на Петър Диков, позволен с негова санкция и построен наскоро жилищен комплекс в Борисовата градина зад "София ленд".


description: Компанията увеличава преднината си пред BMW

title: Mercedes обяви най-добрите си тримесечни продажби в историята

maintext:
© MICHAEL DALDER
Финансово представяне на Daimler през годината:
Годишни приходи за 2015: 149.5 млрд. евро
Приходи за второто тримесечие: 38.61 млрд. евро
Нетна печалба за второто тримесечие: 2.452 млрд. евро
Цена на акция: 63.47 (6.11% спад на годишна основа)
Пазарна капитализация: 68.02 млрд. евро
Mercedes-Benz отбеляза през септември най-добрите месечни продажби в историята си. По този начин луксозният бранд на Daimler може да да увеличи преднината си пред BMW като най-голям производител в сегмента. Продажбите на SUV коли и средния размер E-class са спомогнали за продажбата на общо над 211 хил. автомобила през септември, увеличение с 12% на годишна база. Това е първият път, в който Mercedes преминава границата от 200 хил. продадени коли, пише Financial Times. Резултатите на BMW за изминалия месец ще бъдат пуснати едва следващата седмица, но анализаторите не очакват значително покачване от миналата година, когато производителят продаде малко над 180 хил. автомобила.На трето място в съревнованието е Audi, която е собственост на Volkswagen. BMW държа първото място през последното десетилетие, но широкият избор от нови модели при Mercedes, както и агресивното настъпване на китайския пазар помогна на марката да се превърне в новия лидер в сектора. По-рано през годината анализаторите прогнозираха, че BMW няма да предаде първото място през тази година, а ще го направи през 2017 г., но силните продажби на Mercedes, които възлизат на 1.32 млн. от януари до август, дадоха възможност да задмине конкуренцията си по-рано от очакваното. За същото време BMW е продала 1.28 млн. коли.Ола Калениус, един от членовете на борда на Daimler, коментира, че това е бил хеттрик за компанията, като за пръв път Mercedes е имала над 200 хил. продадени автомобила, обявила е най-доброто си тримесечие досега, както и най-добрите първи девет месеца в историята на Mercedes-Benz. От своя страна Иън Робъртсън от BMW заяви миналата седмица на автошоуто в Париж, че компанията "винаги ще има баланс между печалба и обем". Много е вероятно BMW все пак да надмине Daimler като групови продажби. BMW държи още брандовете Mini и Rolls-Royce, докато Daimler произвежда Smart.


description: До края на седмицата публичните компании трябва да обявят индивидуалните си резултати към края на деветмесечието. В сряда Sofix достигна поредният си...

title: Финансовите отчети може да раздвижат още фондовата борса в София

maintext: До края на седмицата публичните компании трябва да обявят индивидуалните си резултати към края на деветмесечието. В сряда Sofix достигна поредният си рекорд за годината, след като се повиши с 0.09% до 518.04 пункта. Оборотът също беше сериозен за следкризисните години – 1.45 млн. лв. за деня. По закон публичните компании обявяват отчетите си за всяко тримесечие в рамките на месеца който го следва и консолидирани до втория след това. По традиция обаче всички ги "изсипват" в последната седмица, а малко от тях обявяват предварително, на коя дата точно ще стане това.


description: Запасите в САЩ са се понижили за пета поредна седмица, което оказва натиск върху цената. Това допълнително даде стимул на спекулантите да купуват...

title: Петролът проби 52 долара за барел и достигна 4-месечен връх

maintext: Запасите в САЩ са се понижили за пета поредна седмица, което оказва натиск върху цената. Това допълнително даде стимул на спекулантите да купуват суровина след като тласък на пазара миналата седмица даде договорката на ОПЕК да свие леко добивите. Късно в сряда барел брент се търгуваше за кратко над 52 долара. Около 50 долара беше и цената на американския лек петрол. Това са най-високите цени на черното злато от юни насам.


description: КЗК откри картел при продажбите на горива, IKEA отваря нов център за поръчки в Бургас, Приключи националната кампания "Подкрепяме българското!", 8.1% e делът на потребление на незаконни цигари към второто тримесечие, "Грийнпийс" - България, представи сайт за екоземеделие

title: Седмични новини за ритейл

maintext:
© Георги Кожухаров
Фермерските пазари бяха посетени от близо половин милион души.
bg.farmers2farmers.org
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgНовоизбраната Комисия за защита на конкуренцията (КЗК) откри картел при горивата. Регулаторът излезе със съобщение, че предявява на шестте най-големи търговци на дребно твърдение, че имат забранено споразумение и/или съгласувана практика за обмен на ценова информация. Освен това провеждат обща ценова политика и обменят данни за реализирани обеми продажби и друга пазарна информация за целите на ценовото сътрудничество. Шестте дружества са "Лукойл България", "Еко България", "Шел България", "ОМВ България", "Нис Петрол" и "Петрол".КЗК започна секторен анализ през август 2015 г. През февруари тази година комисията съобщи, че забелязва, че цените на дребно на "Лукойл България", "Петрол", "ОМВ България", "Шел България", "Еко България", "Ромпетрол България" и "НИС Петрол" в определени периоди през 2013 г. и 2015 г. не следват цената на производителя и цените на едро. Тогава беше образувано и производството. От настоящото съобщение излиза, че обвиненията са отпаднали по отношение на "Ромпетрол България"."Установяването на сътрудничество и единодействие между посочените дружества води до елиминиране на конкуренцията, което премахва естествените механизми на свободния пазар и въздейства неблагоприятно върху икономическата среда и интересите на обществото", се казва още в съобщението на КЗК.Оттам допълват, че определението не подлежи на обжалване. Ответните страни имат право на достъп до материалите по преписката и право в срок от 30 дни да представят писмени възражения и да поискат да бъдат изслушани от КЗК в открито заседание. След това следва окончателното решение на комисията и ако то е открило нарушения, с него се определя размерът за глобите за фирмите. Последната стъпка е Върховният административен съд, пред който дружествата ще могат да обжалват въпросното решение на КЗК.Новият център за поръчки на IKEA в Бургас отваря врати за посетители на 20 октомври 2016 г. и ще бъде първият обект на марката в Югоизточна Европа, интегриран в мол. Той е разположен на две нива в Mall Galleria върху обща площ 2100 кв. метра.Клиентите ще могат да правят поръчки от целия продуктов асортимент, наличен в магазин IKEA в София, след което ще получават покупките си до центъра за поръчки без допълнително оскъпяване за доставка. Освен това в новия търговски обект на IKEA ще се предлагат допълнителни услуги като дизайн на кухня, монтаж и потребителско финансиране.Новият център за поръчки е част от стратегията на фирма "Хаус маркет България", която държи франчайз правата за IKEA, да направи продуктите на шведската компания по-достъпни за всички в България чрез нови канали за продажба.Първият магазин на IKEA в страната беше открит в София през 2011 г., онлайн магазинът IKEA.bg стартира работа през април 2015 г., а първият център за поръчки в България отвори врати във Варна през юли 2015 г. Вече съществуващият център във Варна отчита оборот от 5.7 милиона лева и 136 000 клиенти за първата година след откриването му.На 8 октомври в София приключи тазгодишното издание на кампанията "Подкрепяме българското!". Повече от 50 дребни и средни местни производители на традиционни храни и продукти представиха продукцията си пред Националния дворец на културата, а хиляди столичани посетиха фермерския пазар. Събитието бе част от инициативата на Министерството на земеделието и храните, посветена на насърчаването на родните фермери и осигуряването на пазари за тяхната продукция.От началото на септември т.г. в 28 български града бяха организирани фермерски изложения, които дадоха възможност на местните производители да достигнат до широк кръг потребители, да промотират производството си и да демонстрират своето предприемачество."Фермерските пазари и изложения, които организирахме, за да представим на местните общности какво произвеждат в техните региони, се радваха на изключителен успех", обясни земеделският министър Десислава Танева. По думите й най-честият проблем на българските производители е достъпът на продукцията им до пазарите.Близо 600 производители имаха възможност да представят продукцията си, като мнозина от тях я реализираха изцяло.За първите девет месеца на годината Агенция "Митници" е задържала два пъти повече нелегални цигари в сравнение със същия период на 2015 г., или близо 41 млн. къса цигари (при 21 млн. къса за 2015 г.), съобщиха от Агенция "Митници". Предотвратено е разпространението на близо 40 000 кг нарязан тютюн за пушене, което е с 10 000 кг повече в сравнение с количеството за цялата 2015 г., когато са задържани близо 30 000 кг.За една година потреблението на нелегални цигари в страната е намаляло с 5.3 пр.п. През второто тримесечие на 2015 г. бе отчетено 13.4% потребление на незаконни цигари, с което България се нареждаше на 13-о място в ЕС, а според последните данни към второто тримесечие на 2016 г. потреблението на незаконни цигари бележи най-ниското си ниво от 8.1%, измерено някога, нареждайки страната ни на 7-о място сред страните - членки на ЕС, след Португалия, Чешката Република, Словакия, Дания, Люксембург, Белгия."Грийнпийс" - България, представи новата онлайн платформата за екологично земеделие. В нея участват клонове на "Грийнпийс" и фермери от Франция, Белгия, Гърция, Словакия и България. На нея фермерите ще открият истории за добри практики, истински казуси и решенията им, работещи модели на екологични земеделски производители в Европа.Земеделските стопани от страната също могат да споделят своя опит в отглеждането на зеленчуци, плодове и животни по природосъобразен начин, както и да разкажат за проблемите си. Преди да бъде качена в сайта, информацията ще бъде проверявана от научния екип на "Грийнпийс".Чрез сайта фермерите могат да кандидатстват и за новата пилотна програма на "Грийнпийс" за международен обмен. Крайният срок за това е до 3 ноември. На сайта са представени 10 ферми, три от които са от България. Останалите са във Франция, Гърция и Белгия. Кандидатите могат да си изберат коя ферма искат да посетят, за да почерпят от нейния опит. Ще бъдат избрани по двама представители от всяка от четирите държави. Обучението е няколкодневно, като "Грийнпийс" ще поеме всички разходи.


description: Поръчката трябва да е готова за българското председателство на ЕС след близо година

title: "Галчев" вероятно ще ремонтира НДК за над 16 млн. лв.

maintext:
© Мария Съботинова
Още една малка поръчка
НДК е обявил и поръчка за изграждането на клуб "Стартер" в НДК на стойност 500 хил. лв. без ДДС. Обектът ще се намира на партера откъм пилоните, огледално на Литературен клуб "Перото". "В "Стартер" предвиждаме годишно да организираме над 1000 събития, насочени към дигиталното приобщаване на широката публика. За осъществяването на тази цел търсим партньори в университетските среди, в бизнес средите и по специално в сферата на дигиталното предприемачство", споделиха от екипа на НДК.
Критериите за оценка на офертите за обществената поръчка са съответно "техническо предложение" с тежест 30 точки, "предложена цена" с тежест 30 точки, "норми при непредвидени СМР" с тежест 20 точки и "срок за изпълнение" - 20 точки. Крайният срок за подаване на оферти е 1 ноември 2016 г.
"Галчев инженеринг" се класира на първо място сред кандидатите да ремонтират сградата на Националния дворец на културата (НДК). Поръчката беше пусната повторно след като през май търгът беше прекратен. Ремонтът трябва да бъде приключен най-късно до 30 септември 2017 г., тъй като именно там ще се провеждат повечето събития, свързани с българското председателство на Съвета на ЕС, което започва на 1 януари 2018 г.Новата поръчка е на същата прогнозна стойност като предишната - 14 млн. лв. без ДДС, но са добавени нови близо 1.2 млн. лв. като резерв за непредвидени строителни дейности. Същият резерв е бил предвиден и в първата процедура, но не е бил отразен в прогнозната й стойност."Галчев инженеринг" е класирана първа, макар че предлага значително по-висока цена - над 16.5 млн. лв. без ДДС. Техническото предложение на фирмата победител обаче е получило максимален брой точки от комисията по избор на изпълнител и така фирмата е спечелила търга с най-висока обща оценка. Фирмата освен това е предложила най-добри цени за непредвидени строителни разходи. На второ място е класиран консорциум "Евро НДК" (с най-ниска предложена цена - малко над 13.7 млн. лв. без ДДС), в който влизат "Евробау инженеринг", "Вамос" и "Планекс", а на трето - обединение "Кид плюс М синтез" (чието ценово предложение е едва 14 млн. лв. без ДДС) с участници "Кид плюс" и "М синтез". Четвърти са "Еврострой" ДЗЗД с участници "Водстрой 98" и "Ателие Серафимови архитекти", а "Главболгарстрой" са на пето място."Водстрой 98", която доскоро се свързваше с депутата от ДПС Делян Пеевски, губи втора поръчка за строителство, свързана с председателството. Фирмата беше победена от обединението "НС груп" за ремонта на зала "Света София" в бившия партиен дом на стойност над 23 млн. лв."ИСА 2000" са отстранени от търга, защото "участникът не е предложил технология и организация за изпълнение на строително-монтажни работи на основната сграда на НДК".От известното дотук НДК ще се ремонтира така, че залите да могат да са съобразени с мерките за сигурност и провеждането на събития по време на председателството според техническото задание на проекта. Планира се ремонт и подмяна на настилки, тавани и стени, подновяване на вентилационната система, ВиК и електроинсталацията, както и работа по фасадата и рехабилитация на асансьорите.Ремонтът се финансира от бюджета по перото за българското председателство на Съвета на ЕС, което е около 150 млн. лв., но с изтеглянето му шест месеца по-рано вероятно и необходимият бюджет за председателството ще се увеличи, каза зам. министър-председателят Меглена Кунева преди седмици. Пак заради по-ранното начало на председателството сроковете за изпълнение на поръчката се скъсиха и преустройството трябва да приключи до края на септември 2017 г., което означава, че изпълнителят ще има най-много година за работа. Кратките срокове за толкова тежък проект вероятно са част от причината за не особено силния интерес към търга.


description: Николай Хаджидончев, изпълнителен директор на "Актавис", пред "Капитал"

title: Обединителят на българския фарма гигант

maintext:
Книгите са чудесно нещо, но за мен една книга може да се опита да ти покаже как, но да те накара да го направиш може само човек, казва Николай Хаджидончев.
© Надежда Чипева [Капитал]
Профил
Николай Хаджидончев е мениджър с над 10-годишен опит във фармацевтичната индустрия и пазара на потребителски стоки. След придобиването на Actavis от световния лидер в генеричната индустрия - израелската Teva Pharmaceuticals, от 26 август 2016 г. Николай Хаджидончев е изпълнителен директор на търговската част в България на обединената компания "Актавис". От октомври 2011 г. дотогава Хаджидончев е генерален мениджър на Teva Pharmaceuticals - България. Бил е и управляващ директор на Alapis - България (2009 - 2011 г.), изпълнителен директор на "Актавис" от 2006 до 2009 г., генерален мениджър на Roche - България (2002 - 2006 г.), и генерален мениджър на Unilever - България (1998 - 2002 г.). Николай Хаджидончев е възпитаник на Военния университет във Велико Търново. Има завършени обучителни програми в London Business School и INSEAD.
Обединената компания Теva-Аctavis е най-голямата генерична компания в света и е в топ 10 на най-големите фармацевтични компании в света, присъства в 80 страни, има 60 хил. служители, портфолио от 1840 медикамента, 87 производствени мощности по света. Приходите на израелската компания Теva за 2015 г. са 19.7 млрд. щатски долара, а на американската Аllergan, която беше досегашният собственик на Actavis - 15 млрд. щатски долара, по данни от отчетите им. Обединената група е най-голямата фармацевтична компания в България с общи продажби над 486.5 млн. лв. през 2015 г. по данни от годишните отчети на компаниите в Търговския регистър, над 2100 служители, два завода в Дупница и Троян, лидер по продажби на българския пазар по брой в опаковки и с най-голямото продуктово портфолио в страната.
но
ат
Фотограф: Надежда Чипева [Капитал]
, също важна
за служителите паралелно със
реализация извън нашата компания
У нас
време за почивка
Как си управлявате времето?
Имам невероятна асистентка, тя се грижи за моя работен календар с изключителен професионализъм, до голяма степен тя ми помага да си ръководя времето. Нямам определен график, особено в този период, защото само до края на деня ще получа покана за 2 или 3 телефонни конференции с различен предмет на дискусия. Имам и някои срещи, вече запазени в календара ми. Например днес имам дълга среща, свързана с "БгФарма" (Асоциацията на генеричните компании), след това 2 телефонни конференции и междувременно няколко срещи на работни групи в компанията.
Какво е офисното ви решение?
Фен до маниакалност съм на Apple както в професионалния, така и в личния си живот. Използвам приложения, които максимално ме улесняват. Предвид моята позиция и много честите пътувания чрез едно изключително полезно приложение - World made, мога да следя актуалната ситуация на летищата, през които пътувам, дали моят полет закъснява, дали има промяна в него. Създал съм Google alerts за новини, за които имам особен интерес, най-вече чета новините в електронен вариант, имам абонаменти за електронните издания на повечето медии.
Кой е човекът или книгата в кариерата ви, от които сте се впечатлили най-много?
От много хора съм се впечатлявал и съм научавал. В началото на кариерата ми, когато работех за Unilеver, тогавашният директор за Централна и Южна Европа, който след това стана вицепрезидент в глобалната компания, е човекът, който ми е оказал най-голямо въздействие. Той просто промени мирогледа ми. Той ме научи да гледам по друг начин на работата, по-широко, от възможно най-много гледни точки. Той дойде за пръв път в България и поиска всеки да му представи накратко с какво се занимава и има ли определен проект, който счита, че трябва да бъде развит. По това време бях търговски мениджър, направих кратка презентация и представих своя проект. На другия ден той поиска лична среща и ми каза нещо, което никога няма да забравя: "Ще сключим персонален договор между мен и теб за твоята кариера в компанията." Едно от най-ценните неща, на което ме научи, е да планирам развитието на своя екип. Когато срещнеш човек, в който повярваш, и той има талант, да му помогнеш заедно да планирате следващата стъпка в неговото развитие е едно от най-ценните неща, което мениджърите могат да направят. Това знание и опит използвам в компаниите, в които съм работил. Този човек инвестира в мен знания и опит, отделяше част от своето лично време за разговори и дискусии. Той направи списък със стъпките, които трябваше да предприема, за да се развия като професионалист. Реших да предам това знание нататък. Помагал съм по същия начин на други хора да планират стъпките, които трябва да направят, за да разгърнат своя потенциал. Какво трябва да се случи, какво не им достига, какво трябва да се направи, за да достигнат до високи позиции като генерален мениджър или директор. Не по-малко съм научил и от хората, с които съм работил в Roche, в Теva, богатство е да познаваш хора с различни култури , да имаш огромното удоволствие да срещаш много и качествени хора.
Книгите са чудесно нещо, но за мен една книга може да се опита да ти покаже как, но да те накара да го направиш може само човек. Само човек може да ме мотивира с нещо, което съм видял у него. Винаги съм казвал, че се старая, ако мога, да "открадна" нещо полезно от всеки. Аз не се срамувам от това. Винаги се опитвам да усвоя нещо, което ме е впечатлило и ми е харесало. И обратното, най-удовлетворен се чувствам, когато виждам успели хора, с които съм работил и съм поканил да работят с мен. Такива хора има и от "Актавис", и от "Тева" и аз се радвам искрено на техните кариери и успехи. Имал съм удоволствието да работя с изключителни хора, те да бъдат изпращани в чужбина по мое предложение. Успехът на хората, които съм открил и в които съм инвестирал, ме зарежда много повече, отколкото ако имам някакво лично постижение. Най-огромното удоволствие ми доставя да работя с хора.
Какво е любимото ви хоби?
Най-напред се опитах да бъда ловец и разбрах, че това не е моето поприще, защото не мога да убивам животни. За мен ловът беше по-скоро разходка и движение. По-късно открих гмуркането и то се превърна в моя страст, но не веднага. Аз по принцип плувам много добре, тренирал съм плуване, но имах един малък инцидент с първото ми гмуркане и се бях зарекъл никога повече да не го правя. Но се наложи да намеря начин, по който да мотивирам сина си да е по-активен, ето защо реших да го запиша на курс по гмуркане. Той тогава беше малък и аз трябваше да бъда до него, за да му помагам. В един момент и аз се запалих активно. Получих покана от една група българи, известни дайвъри, за гмуркане в Египет. Слабо е да се каже, че бях впечатлен, чувството е много по-силно. И така гмуркането стана част от моя личен живот. По време на гмуркане правя снимки, не на шега казвам, че един ден ще направя изложба. До момента имам над 1000 снимки.
Какво е усещането да срещнете грамадна риба?
Удоволствие. Плувал съм със 120 акули и това за мен е най-голямото удоволствие. Сигурно звучи много странно. За съжаление тогава ми се скъса жилетката и трябваше да изплувам. Много бях разочарован. Все пак, когато се компрометира оборудването, трябва да излезеш и това е закон. А аз съм много дисциплиниран. И въобще аз държа много на дисциплината, защото вярвам, че тя възпитава отговорност.
Сливането на бизнеса в България е най-комплексното и най-сложното в рамките на Европа. Обединението тук се оценява като огромно предизвикателство, тъй като Аctavis е лидер по брой продадени опаковки и е сред лидерите по продажби в стойност в България, а у нас Теvа е малко по-малка организация. Планът беше ултимативно да започнем работа като една компания. Искам да отбележа професионализма на колегите и от двете компании, които успяха в рамките на по-малко от 3 седмици да подготвят търговския екип, който от 1 септември заработи като един.Мотото на сливането беше да изберем най-доброто от двата свята. По принцип това е желанието на всички при подобни сливания, но невинаги изпълнението му е много лесно. Има много емоции, свързани с принадлежност към едната или другата компания. Това, което направихме, е да бъдем безпристрастни и да направим избор, базиран на ясни критерии – колко време човекът е бил в едната или другата компания, как се е справял със задачите си през последните години, какви са неговите търговски цели и дали ги е постигал успешно. Разбира се, с всеки беше проведено детайлно интервю и беше направена оценка на база на ясни критерии.Само на определени нива. Търговският екип на компанията е над 160 души и физически нямах възможност да се видя с всеки колега. Процесът по интеграция на екипите не е приключил все още. Първоначалният фокус беше върху търговския екип, предстои финализиране на сливането и в останалите дейности, което ще е период от около шест месеца. Иначе не мога да кажа, че познавам изцяло настоящия екип на "Актавис". Има хора, с които съм имал удоволствието да работя, но има и много нови служители. Това, което беше важно, е сливането да стане по ясни критерии, прозрачно и чест. Беше трудно, защото всеки от нас има много или малко емоционални обвързаности и предизвикателството към мен беше да бъда гарант за това да направим най-доброто и да изберем честно най-добрия екип. В този смисъл по-голямата част от колегите на ръководни позиции са от "Актавис", което е нормално и естествено - в България "Актавис" е по-голямата компания. От друга страна, имаше един положителен момент – ние нямаме много голямо припокриване на продуктовото портфолио. Синергията между две компании, които имат аналогични продукти и много по-малки възможности, щеше да бъде много по-трудна. В случая имаме един много добър микс между Теva и Аctavis. Вече работим като една компания, едно юридическо лице, а именно "Актавис". Това беше едно от основните ми персонални предизвикателства, което се осъществи по-бързо от очакваното. И двата завода в България остават важна част от глобалната производствена структура на Теva. Основният фокус на интеграцията между Теva и Аctаvis в България беше търговската компания, защото там имаше частично препокриване и дублиране на помощни функции като финанси, регулация и др. Осъзнавам колко трудно беше за всички – сливането се случи през август, когато всички би трябвало да са в отпуск. Трите седмици, за които се обединихме, обаче говорят колко предварителна работа е свършена. Реално в последните шест месеца, дори близо една година, ние бяхме в очакване да се разреши сделката, а да си непрекъснато в очакване уморява донякъде. Радвам се, че колегите намерихме необходимата енергия и мотивация да го направим. Повечето държави, особено със сложна интеграция, решиха, че започват процеса от септември. Докато ние на 23 август бяхме с готов екип и започнахме обучения. Това беше много високо оценено от клъстера на Теva за Южна Европа.Разбира се, преди официалното обявяване на сделката имахме една идея за общата организация, след това се наложиха корекции поради чисто персонални решения на определени хора от екипа. Процесът е много динамичен. Като начало се променя самият пазар, а промените в екипа са резултат и от тази динамика. Съществуват различни варианти за създаване на компания, като единият от тях е да създадеш позиции и да намериш точните хора за тях. Когато интегрираш утвърдени компании, трябва да използваш максимално хората, които имаш – да намериш техния най-силен потенциал, да го впрегнеш в това да управляват ефективно хора и процеси, да поемсъответната отговорност за своите решения. Когато първоначално планирахме интеграцията, нямаше как да познавам част от хората, нито да разговарям с тях. След като се запознах с тях и се уверих в техните възможности и мотивация, моята роля беше бързо да променя първоначалните планове.Разбира се, че не се налага напускане. При дублиращи се функции в много случаи единият поема водещата, а другият подкрепяща роля. Имаме два случая, в които мениджър от едната компания предпочете да бъде номер 2, с което неговите отговорности частично се промениха, но пък той се фокусира върху другачаст от работния процес. Разбира се, няма как при дублиращи се функции да се запазва първоначалния брой служители. Процесите са идентични. Трудно е да кажа с колко души сме се разделили, но не са много. Обединеното ни портфолио е толкова голямо, че реално се налага да увеличаваме търговския екип. Що се отнася до заплащането, нямаше голяма разлика, но за нас беше важно да запазим и предложим на служителите по-добрата възможност. Нормално е следващият въпрос да бъде за придобивките на хората. Стараем се служителите да не се почувстват ощетени от сливането, защото най-важното в момента е мотивацията на хората да бъде на високо ниво. Служителите са тези, които създават, поддържат и развиват бизнеса, те трябва да се чувстват сигурни, съпричастни, горди, че работят за тази компания. А компанията от своя страна да им осигури нужните условия. Има много социални придобивкизаплатата, които е нормално да се запазят. За нас е важно да предоставим най-добрите условия на своите служители, ето защо, когато придобивките се дублират, избираме по-добрите. Разбира се, паралелно с това сме внимателни и за съответните разходи. Едно от големите предизвикателства към нас в настоящия момент е изборът на един офис, в който да обединим търговската компания. Аз и много от моите колеги всекидневно пътуваме между офисите на Теva и Аctаvis и това изисква допълнителни усилия и време. Въобще нашият интеграционен процес е многообразен, няма как да поставим строга рамка при решение за определени процеси. Новата организация е изключително сериозно предизвикателство, защото ние вече сме най-голямата фармацевтична компания у нас, с най-богатото продуктово портфолио. Затвърждаваме лидерските си позиции в продажби в опаковки и не крия амбицията ни да станем лидери по продажби и в стойност. Всеки четвърти българин се лекува с наши лекарства. Искрено се надявам, че в процеса на реформа на българското здравеопазване прогенеричната политика ще стане не само предмет на дискусия и мантра, която се повтаря през последните години, а ще има реално изражение в действия, които да направят генеричните медикаменти предпочитани.Разбира се, имаше известно напрежение на пазара, дистрибуторите бяха в очакване кога двете компании ще се обединят и ще има ли промени. Логично е в периода до официалното приключване на сделката у нашите служители да се натрупа умора, която повлия на мотивацията. Имаше хора, които се почувстваха несигурни, не издържаха и потърсиха. Това е нормално, подхождам към подобни решения с разбиране, не мога да упрекна никого, защото не всеки може да понесе временна неяснота и напрежение. Като цяло представянето на двете компании е много добро. Все пак трябва да се има предвид, че когато си компания номер едно като "Актавис", е много по-трудно да растеш, за разлика от "Тева", която е с по-малък пазарен дял. И все пак не е невъзможно. Приятно съм изненадан, че през изминалия летен период, когато нормално мислим за почивка, наистина успяхме заедно да подготвим и осъществим част от най-важните интеграционни процеси в търговската компания. Планирахме бързо, изключително оперативно, с разбиране и от двете страни и в деня на официалното обявяване на сделката вече бяхме готови с най-важното. За мен отдадеността на служителите беше изключително приятна изненада, за която съм им благодарен. Само два дена след официалното обявяване на придобиването на Аctavis от Теvа, на 3 август - в разгара на летния сезон, по време на първата ни обща среща присъстваха 260 служители от общ брой 300. Това ни показа, че нашите служители имат разбирането колко е важно да се опознаят един друг, че зависят един от друг, да тушират напрежението и да заработят заедно, като един екип. Ние вече сме едно.Започнахме с голяма среща на обединения търговски екип, в рамките на която преминахме през общо интензивно обучение. Водещо беше обучението по "Етика и законосъобразност" (Compliance), което е основен приоритет за бизнес дейностите на Теva в световен мащаб. Трябваше да синхронизираме етичните кодекси на Теvа и Аctavis и тук споделям, че реално разликите в тях бяха минимални. Що се отнася до комуникацията, знаете, че в процес на промяна тя е от изключително значение. В този смисъл обединената компания залага и развива вътрешнофирмената комуникация. Не само в процеса на интеграция, но и към момента правим всичко възможно да държим информирани нашите служители за всички промени в компанията.Значителна промяна в нашето поведение на пазара няма да има. Промяна има в още по-богатото портфолио, което предлагаме като обединена компания, и съответно още по-богат избор. Както знаете, фармацевтичните компании продават лекарствата си на дистрибутори, които участват в търгове на болници или доставят до аптеките. В някои от по-големите търгове участваме директно. Няма да променим стила си на работа, просто важността на новата компания за нашите партньори ще стане по-голяма. Когато притежаваш най-богатото портфолио, няма аптека, която да не зарежда твоите продукти, защото те представляват най-голямата част от оборота й. И когато става дума за още по-богат избор от продукти - към момента в обединеното портфолио имаме 430 продукта в различни дозови форми, от тях 365 са продукти с лекарско предписание, включително 14 иновативни. В сегмента "Продукти без лекарско предписание" затвърждаваме лидерската си позиция с портфолио от 48 лекарства без рецепта и 17 хранителни добавки.Добрата новина е, че в България това няма да има значение.има много малко лекарства на обединената компания, които имат доминантно положение на пазара. Това по никакъв начин не рефлектира върху избора на продукти, с който разполагаме.Лично на мен не ми стигаше времето. Моят шеф три пъти ми каза, че изглеждам уморен, но време за почивка нямах. Извън професионалния си живот за пръв път от осем години пропуснах гмуркането в края на август на Малдивите, което бях предплатил още в началото на годината. Признавам, че гмуркането е моя лична страст. Вместо на Малдивите бях в Правец, където беше наложително да стартираме работа по бюджетиране, обединени бизнес политики, опознаване на служителите, обучения...Напротив, имах годишна ваканция от цели... 6 дена. Няма как да отделя повече, още много неща предстои да бъдат свършени. Сега започва и новият законодателен сезон.


description: Механизмът за наблюдение на демокрацията, върховенството на правото и защитата на основните права в страните членки още дълго ще е само идея

title: Не, мониторингът върху българското правосъдие не отпада

maintext:
© Vincent Kessler
Решението на Европейския парламент от вчера да поиска от Европейската комисия разработването на механизъм за наблюдение как всяка от страните членки гарантира демокрацията, върховенството на правото и защитата на основните права не води до отпадането на Механизма за сътрудничество и проверка (МСП) спрямо България и Румъния. Това обясняват експерти в областта на европейското сътрудничество и гаранциите за върховенството на закона, като включително сочат и че макар и идеята за нов механизъм да е силно подкрепена, тепърва еврокомисията има срок от 11 месеца евентуално да изготви само проект на документ, който да представи в ЕП. Първите медийни интерпретации вчера и днес бяха, че това действие на ЕП ще доведе до отпадане на мониторинга.С голямо мнозинство от 2/3 (405 гласа "за" срещу 171 против и 39 "въздържали се") ЕП вчера прие резолюция в подкрепа на законодателната инициатива на холандската евродепутатка Софи ин'т Велд, в рамките на Съюза да се създаде задължителен механизъм за наблюдение и за изготвяне на ежегоден доклад за състоянието на демокрацията, върховенството на правото и защитата на основните права в отделните държави членки. Механизмът трябва да включва обективни неполитически критерии за оценка на тези параметри и да заложи съответен на констатациите последователен подход за отстраняване на нарушенията.Европарламентът изиска от ЕК до септември 2017 г. да предложи проект на "Пакт на ЕС за демокрацията, принципите на правовата държава и основните права" под формата на междуинституционално споразумение, изравняващо и допълващо съществуващите механизми. Една от целите на новия механизъм ще е да даде основа за редовни дебати в европейските институции и националните парламенти по темите за демокрацията, върховенството на правото и защитата на основните права.Тезата, че новият механизъм, макар и в много бъдеще време ще измести МСП, е прибързана и необоснована, коментира за "Капитал" Иванка Иванова, директор на Правната програма на Отворено общество – София, която от години отблизо следи инициативите на ЕС в търсене на механизми за оценка на върховенството на правото. Тя посочи, че такива очаквания за отпадане на МСП политическата класа и някои наблюдатели са имали и през 2014 г., когато ЕК прие рамка за действие за върховенство на правото, но това не се случи. Иначе, според нея политическата подкрепа в ЕП за новия механизъм е много положително развитие, доколкото това е изрична подкрепа за ценности като върховенството на правото и защитата на правата на човека.Областите за наблюдение на България по МСП са значително по-стеснени до съдебната реформа и наказателната политика в областта на корупцията и организираната престъпност.Когато през 2007 г. бе въведен МСП, за да стимулира напредъка на България в тези три области, очакванията бяха, че той ще продължи година-две, но и до момента не се очертава никаква обозрима времева граница за неговото прекратяване. Същевременно, в началото на тази година ЕК даде сигнал за сериозния напредък на Румъния, който може да доведе до евентуалното отпадане на механизма спрямо нея.При създаването на механизма се смяташе, че той ще е един от основните инструменти за натиск над българските институции за по-бързи реформи. Тези очаквания обаче не се оправдаха, или поне не напълно.


description: Нетните дълги позиции за брент на хедж фондове, инвеститори и просто спекуланти също са се повишили с 38 млн. барела до 397 млн. за седмицата...

title: Залозите за поскъпване на петрола в САЩ са на най-високо ниво от юли 2014 г.

maintext: Нетните дълги позиции за брент на хедж фондове, инвеститори и просто спекуланти също са се повишили с 38 млн. барела до 397 млн. за седмицата приключваща на 11 октомври, посочва FT като цитира данни на InterContinental Exchange. В САЩ позициите за американския сорт WTI са нараснали с 39 млн. до 292 млн. барела. Така има два рекорда на залозите за поскъпване – при брент е на най-високо ниво от април тази година, а при WTI от юли 2014 г. Основния катализатор за поскъпване дойде от ОПЕК в края на септември, когато страните членки се съгласиха да съкратят производството.